wickkiey/tamil-wikipedia-chunked huggingface dataset:
# சீசெல்சில் திமிங்கில வேட்டை

**சீசெல்சில் திமிங்கில வேட்டை** (*Whaling in Seychelles *) எண்ணெய்த் திமிங்கிலதிற்காக 19 ஆம் நூற்றாண்டின் தொடக்கத்தில் நடைபெற்றது. எண்ணெய்த் திமிங்கிலத்தின் விலை வீழ்ச்சி காரணமாக 1915 ஆம் ஆண்டில் கிட்டத்தட்ட திமிங்கில வேட்டை முடிவுக்கு வந்தது. முதலாம் உலகப் போரின் தொடக்கமும் வேட்டைப் பொருள்களின் பற்றாக்குறையும் இதற்கான கூடுதல் காரணங்களாக அமைந்தன. எண்ணெய்த் திமிங்கிலங்கள் பொதுவாக பறவை மற்றும் தெனிசு தீவுகளுக்கு அருகில் பிடிக்கப்பட்டு புனித அன்னேவில் உள்ள திமிங்கல நிலையத்திற்கு இழுத்துச் செல்லப்பட்டன.  
இந்தியப் பெருங்கடல் திமிங்கில சரணாலயத்தை உருவாக்குவதில் ஒரு ஆச்சரியமான நடவடிக்கையை எடுத்து 1979 ஆம் ஆண்டு
எழுத்தாளர் இலையால் வாட்சன் பன்னாட்டு திமிங்கல ஆணையத்தில் சீசெல்சு நாட்டைப் பிரதிநிதித்துவப்படுத்தினார். அரசியல் அழுத்தம் மற்றும் நாட்டிற்கு உதவிப் பொதி சலுகைகள் கிடைப்பது போன்ற நன்மைகள் இருப்பினும் சீசெல்சு நாட்டின் கடல் பகுதியில் திமிங்கலத்தை வேட்டையாடுவதற்கு எதிர்ப்பு தெரிவித்ததற்கு சப்பான் அதிருப்தி அடைந்தது. சீசெல்சு தன்து நாட்டின் கடல் பகுதியில் திமிங்கில வேட்டையாடுவதை எதிர்பதில் உறுதியாக உள்ளது.
# கு. பாலகிருட்டிணன்

**கு. பாலகிருட்டிணன்** (*K. Balakrishnan*)(பிறப்பு சூலை 12, 1930) என்பவர் இந்திய அரசியல்வாதியும் தமிழ்நாடு மேனாள் சட்டமன்ற உறுப்பினரும் ஆவார். இவர் திருவாரூர் மாவட்டம் மன்னார்குடியினைச் சார்ந்தவர். இவர் திராவிட முன்னேற்றக் கழக உறுப்பினர் ஆவார். பாலகிருட்டிணன் 1971ஆம் நடைபெற்ற தமிழ்நாடு சட்டப் பேரவைத் தேர்தலில் திமுக வேட்பாளராக மன்னார்குடி சட்டமன்றத் தொகுதியில் போட்டியிட்டு தமிழ்நாடு சட்டப்பேரவை உறுப்பினர் ஆனார்.
# கு. அ. பொம்மன்

**கு. அ. பொம்மன்** (*K. H. Bomman*)(பிறப்பு சனவரி 17, 1910) என்பவர் இந்திய அரசியல்வாதியும் தமிழ்நாடு மேனாள் சட்டமன்ற உறுப்பினரும் ஆவார். இவர் நீலகிரி மாவட்டம் கூடலூரைச் சார்ந்தவர். இவர், சுதந்திரா கட்சியின் உறுப்பினர் ஆவார். பொம்மன் 1952 மற்றும் 1971ஆம் ஆண்டுகளில் நடைபெற்ற தமிழ்நாடு சட்டப் பேரவைத் தேர்தலில் சுதந்திரா கட்சி வேட்பாளராகக் கூடலூர் சட்டமன்றத் தொகுதியில் போட்டியிட்டு தமிழ்நாடு சட்டப்பேரவை உறுப்பினர் ஆனார்.
# சி. சின்ன வெள்ளையன்

**சி. சின்ன வெள்ளையன்** (*C. Chinna Vellaiyan*) என்பவர் இந்திய அரசியல்வாதியும் தமிழ்நாடு மேனாள் சட்டமன்ற உறுப்பினரும் ஆவார். இவர் சேலம் மாவட்டம் சேந்தமங்கலத்தினைச் சார்ந்தவர். இவர், திராவிட முன்னேற்றக் கழக உறுப்பினர் ஆவார். வெள்ளையன் 1971ஆம் நடைபெற்ற தமிழ்நாடு சட்டப் பேரவைத் தேர்தலில் திமுக வேட்பாளராக சேந்தமங்கலம் சட்டமன்றத் தொகுதியில் போட்டியிட்டு தமிழ்நாடு சட்டப்பேரவை உறுப்பினர் ஆனார்.
# சீசெல்சு குழந்தை மேம்பாட்டு ஆய்வு

**சீசெல்சு குழந்தை மேம்பாட்டு ஆய்வு** (*Seychelles Child Development Study*) 1986 ஆம் ஆண்டு சீசெல்சில் உள்ள சுகாதார மற்றும் கல்வி அமைச்சகங்கள் உரோசெசுட்டர் பல்கலைக்கழகம் மற்றும் உல்சுடர் பல்கலைக்கழகத்தின் ஒத்துழைப்புடன் உருவாக்கிய ஒரு திட்டமாகும். குழந்தைகள் மற்றும் சிறுவர்கள் மீது பாதரசம் வெளிப்பாட்டின் விளைவுகளை கண்காணிப்பதே இத்திட்டத்தின் குறிக்கோள் ஆகும். முதன்மையாக குறைந்த அளவிலான மீன் நுகர்வு மற்றும் குறிப்பாக நரம்பியல் வளர்ச்சிக் கோளாறுகள் குறித்த விழிப்புணர்வை ஏற்படுத்துவது இத்திட்டத்தில் முக்கியத்துவம் பெறுகிறது.  
தலைமுடியின் பாதரச அளவுகள் இந்த ஆய்வுத்திட்டத்தில் உடல்மீதான வெளிப்பாட்டின் குறியீடாகப் பயன்படுத்தப்படுகின்றன. இந்த திட்டத்தின் விளைவாக பல அறிவியல் ஆய்வுகள் உருவாக்கப்பட்டுள்ளன. பொதுவாக மெத்தில்மெர்குரி நுகர்வு நரம்பியல் வளர்ச்சிக் கோளாறுகளின் அபாயத்தை அதிகரிக்கிறது என்பதற்கு எந்த ஆதாரமும் இல்லை என்று முடிவு எட்டப்பட்டுள்ளது. இருப்பினும், ஒரு கட்டுரை இவ்வேதிப் பொருளின் செயல்பாட்டுடனான தொடர்பு இந்த கூட்டுறவை மேலும் ஆய்வு செய்ய வேண்டியதன் அவசியத்தை அறிவுறுத்துகிறது என்று குறிப்பிட்டுள்ளது. 2011 ஆம் ஆண்டில் உணவு மற்றும் வேளாண்மை ஆராய்ச்சி நிறுவனமும் உலக சுகாதார அமைப்பின் கூட்டுக் குழுவும் இணைந்து ஓர் அறிக்கையை வெளியிட்டன. உயர் குழாய்சிதைவு நோய்க்குறியை அடிப்படையாகக் கொண்டு நோக்குகையில், மீன்களில் உள்ள ஒமேகா-3 கொழுப்பு அமிலங்களுடன் தொடர்புடைய ஆரோக்கிய நலன்கள், மீனில் இருந்து கிடைக்கும் பாதரசத்தை உட்கொள்வதால் ஏற்படக்கூடிய பாதகமான நரம்பியல் விளைவுகளை விட அதிகமாக உள்ளது என்பது அவ்வறிக்கையாகும்.
# பிராங்கு மெக்குலின்

**பிரான்சிசு யாக்கோபு மெக்லின்** (Francis James McLynn) என்பவர் ஒரு பிரித்தானிய நூலாசிரியர், சுயசரிதையாளர், வரலாற்றாசிரியர் மற்றும் பத்திரிகையாளர் ஆவார். இவர் செங்கிஸ் கான், பிரான்சின் முதலாம் நெப்போலியன், ஆர். எல். இசுட்டீவன்சன் மற்றும் கார்ல் யுங்கு ஆகியோரின் சுயசரிதைகளை எழுதியுள்ளார்.
# பிராங்கு மெக்குலின்

### எழுதிய நூல்கள்

- *செங்கிஸ் கான்: உலகை வென்ற மனிதன்* (2015)
- நெப்போலியன்: ஒரு சுயசரிதை (1997)
- இராபர்ட் லூயிசு இசுட்டீவன்சன்: ஒரு சுயசரிதை (1994)
- கார்ல் குசுத்தாவ் யுங்கு: ஒரு சுயசரிதை (1997)
# கோத்தா பாரு மாவட்டம்

**கோத்தா பாரு மாவட்டம்** (மலாய் மொழி: *Jajahan Kota Bharu*; ஆங்கிலம்: *Kota Bharu District*; சீனம்: 哥打峇鲁县; ஜாவி: كوت بهارو ) என்பது மலேசியா, கிளாந்தான் மாநிலத்தில் வடக்குப் பகுதியில் உள்ள ஒரு மாவட்டம். கோத்தா பாரு நகராண்மைக் கழகம் *(Kota Bharu Municipal Council);* கெத்தேரே மாவட்ட மன்றம் *(Ketereh District Council);* ஆகிய இரு மாவட்ட மன்றங்களால் நிர்வகிக்கப் படுகிறது.  
2020-ஆம் ஆண்டு நிலவரப்படி, கோத்தா பாரு மாவட்டத்தின் மக்கள் தொகை 608,600 என மதிப்பிடப்பட்டு உள்ளது. இந்த மாவட்டம் மாநிலத் தலைநகரான கோத்தா பாரு; பெங்காலான் செப்பா; கெத்தேரே ஆகிய நகரங்களைக் கொண்டுள்ளது.
# கோத்தா பாரு மாவட்டம்

## மக்கள் தொகையியல்

2010-ஆம் ஆண்டு புள்ளி விவரங்களின்படி ஜெலி மக்கள்தொகை 491,237. இந்த மாவட்டத்தின் மக்கள் தொகை 2020-ஆம் ஆண்டில் 608,60-ஆக உயர்ந்து உள்ளது. பெரும்பான்மையினர் கிளாந்தான் மலாய் மக்கள்.
# கோத்தா பாரு மாவட்டம்

## மக்கள் தொகையியல்

### ஜெலி மாவட்டத்தின் மக்கள் தொகை தரவரிசை

| align=1 | align=பஞ்சி | 73,315 | கோத்தா பாரு நகராண்மைக் கழகம் |  |
| --- | --- | --- | --- | --- |
| align=2 | align=குபாங் கெரியான் | 57,259 | கோத்தா பாரு மாவட்டக் கழகம் |  |
| 3 | கெத்தேரே | 41,835 | கெத்தேரே மாவட்டக் கழகம் |  |
| 4 | பண்டார் பாரு கோத்தா பாரு | 44,757 | கோத்தா பாரு மாவட்டக் கழகம் |  |
| align=5 | align=பெங்காலான் செப்பா | 41,392 | கோத்தா பாரு மாவட்டக் கழகம் |  |
| align=6 | align=பாடாங்
<small>கிளாந்தான் ஆறு</small> | 35,957 | கோத்தா பாரு மாவட்டக் கழகம் |  |
| align=7 | align=கோத்தா | 24,364 | கோத்தா பாரு மாவட்டக் கழகம் |  |
| 8 | செரிங் | 24,309 | கோத்தா பாரு மாவட்டக் கழகம் |  |
| 9 | பெரிங்காட் | 24,137 | கெத்தேரே மாவட்டக் கழகம் |  |
| align=10 | align=பாங்கு | 23,049 | கோத்தா பாரு மாவட்டக் கழகம் |  |
| align=11 | align=காடோக் | 19,554 | கெத்தேரே மாவட்டக் கழகம் |  |
| 12 | லிம்பாட் | 18,796 | கோத்தா பாரு மாவட்டக் கழகம் |  |
| 13 | பெண்டேக் | 17,254 | கெத்தேரே மாவட்டக் கழகம் |  |
| align=14 | align=சாலோர் | 11,255 | கெத்தேரே மாவட்டக் கழகம் |  |
| align=15 | align=டேவான் பேத்தா | 11,205 | கெத்தேரே மாவட்டக் கழகம் | } |
# நொ. தருமலிங்கம்

**நொ. தருமலிங்கம்** (*N. Dharmalingam*)(பிறப்பு சனவரி 11, 1946) என்பவர் இந்திய அரசியல்வாதியும் தமிழ்நாடு மேனாள் சட்டமன்ற உறுப்பினரும் ஆவார். இவர் கள்ளக்குறிச்சி மாவட்டம் கடம்பூர் அஞ்சல் மரூர் கிராமத்தினைச் சார்ந்தவர். தருமலிங்கம், திராவிட முன்னேற்றக் கழக உறுப்பினர் ஆவார். இவர் 1971ஆம் ஆண்டு நடைபெற்ற தமிழ்நாடு சட்டப் பேரவைத் தேர்தலில் திமுக வேட்பாளராக இரிஷிவந்தியம் சட்டமன்றத் தொகுதியில் போட்டியிட்டு தமிழ்நாடு சட்டப் பேரவை உறுப்பினர் ஆனார்.
# யோவான் மேன்

**யோவான் அந்தோனி கார்னட் மேன்** (John Anthony Garnet Man) என்பவர் ஒரு பிரித்தானிய வரலாற்றாசிரியர் மற்றும் பயண எழுத்தாளர் ஆவார். இவர் சீனா மற்றும் மங்கோலியா ஆகிய நாடுகளைப் பற்றி எழுதியுள்ளார்.
# யோவான் மேன்

## பணி

இவர் ராய்ட்டர்ஸ் நிறுவனத்தில் பணியாற்றியுள்ளார்.
# 21–ஆம் நூற்றாண்டின் திறன்கள்

**21 ஆம் நூற்றாண்டின் திறன்கள்** (*21st century skills*) என்பது திறன்கள், திறமை மற்றும் கற்றல் மனப்பான்மைகளை உள்ளடக்கியது, 21 ஆம் நூற்றாண்டில் சமூகத்திலும் பணியிடங்களிலும் கல்வியாளர்கள், வணிகத் தலைவர்கள், கல்வியாளர்கள் மற்றும் அரசாங்க நிறுவனங்களால் வெற்றி பெறுவதற்குத் தேவை என அடையாள காணப்பட்டுள்ள திறன்கள். இது வளர்ந்து வரும் பன்னாட்டு இயக்கத்தின் ஒரு பகுதியாகும், இது வேகமாக மாறிவரும் எண்ணிமயமாக்கல் சமுதாயத்தில் வெற்றிக்கான தயாரிப்பில் மாணவர்கள் தேர்ச்சி பெறுவதற்குத் தேவையான திறன்களை மையமாகக் கொண்டுள்ளது. இந்த திறன்களில் பல ஆழ்ந்த கற்றலுடன் தொடர்புடையவை, இது பகுப்பாய்வு, பகுத்தறிவு, சிக்கல் தீர்வு மற்றும் குழுப்பணி போன்ற திறன்களை அடிப்படையாகக் கொண்டது. இந்தத் திறன்கள் வழக்கமான அறிவு சார்ந்த கல்வித் திறன்களிலிருந்து வேறுபடுகின்றன.  
20 ஆம் நூற்றாண்டின் பிற்பகுதியிலிருந்து 21 ஆம் நூற்றாண்டு வரை, சமூகப் பொருளாதாரமும் தொழினுட்பமும் விரைவான மாற்றத்திற்கு உட்பட்டுள்ளது. இதனால் மாணவர்களை, வேலைவாய்ப்பிற்குத் தயார்ப்படுத்தும் கல்வி முறை மீதான கோரிக்கைகள் எழுந்துள்ளன. 1980-களின் தொடக்கத்தில், அரசு, கல்வியாளர்கள் மற்றும் முக்கிய நிறுவனங்கள், மாறிவரும் பணியிடங்கள் மற்றும் சமூகத்தின் கோரிக்கைகளை நிறைவேற்ற மாணவர்களையும் தொழிலாளர்களையும் வழிநடத்துவதற்கான முக்கிய திறன்கள் மற்றும் செயல்படுத்தல் உத்திகளைக் கண்டறிந்து தொடர்ச்சியான அறிக்கைகளை வெளியிட்டனர்.  
- **கற்றல் மற்றும் புதுமை திறன்கள்** : நெருக்கடியான சமயங்களில் சிந்திப்பது, சிக்கல் தீர்வு, தொடர்பாடல், கூட்டுழைப்பு, படைப்பாற்றல், புத்தாக்கம்.
- **எண்ணிம கல்வித் திறன்கள்** : தகவல் அறிதிறன், ஊடக அறிவுத்திறன், தகவல் மற்றும் தொடர்பு தொழில்நுட்பம்
- **வேலைவாய்ப்பும் வாழ்க்கை திறன்களும்** : நெகிழ்வுத்தன்மை, தகவமைப்பு, முன்முயற்சி, சமூக மற்றும் பன்முகக் கலாச்சாரத் தொடர்பு, உற்பத்தித்திறன், மற்றும் பொறுப்பாண்மை  
இந்த திறன்களில் பல கற்பித்தல் பணியில் அடையாளம் காணப்படுகின்றது, இது பத்தொன்பதாம் நூற்றாண்டின் பிற்பகுதியில் தொடங்கி பல்வேறு வடிவங்களில் இன்றுவரை தொடர்கிறது.
# 21–ஆம் நூற்றாண்டின் திறன்கள்

## பின்னணி

1980 களின் முற்பகுதியிலிருந்து, பல்வேறு அரசு, கல்வி, இலாப நோக்கற்ற மற்றும் பெருநிறுவன நிறுவனங்கள் தற்போதைய மற்றும் அடுத்த தலைமுறைக்குத் தேவையான முக்கிய தனிப்பட்ட மற்றும் கல்வித் திறன்கள் மற்றும் திறன்களை அடையாளம் காண கணிசமான ஆய்வுகளை நடத்தின. கல்வி மற்றும் பணியிடங்களில் 21 ஆம் நூற்றாண்டின் திறன்களை அடையாளம் கண்டு செயல்படுத்துவது அமெரிக்காவில் தொடங்கியது, ஆனால் கனடா, ஐக்கிய நாடுகள், நியூசிலாந்து, மற்றும் பிற தேசிய மற்றும் பன்னாட்டு நிறுவனங்கள் மூலம் பரவியது.  
1981 ஆம் ஆண்டில், அமெரிக்க கல்விச் செயலர், அமெரிக்காவில் கல்வியின் தரத்தை ஆய்வு செய்வதற்காக கல்வியில் சிறந்து விளங்குவதற்கான தேசிய ஆணையத்தை உருவாக்கினார்." *ஆபத்தில் உள்ள நாடு: கல்வி சீர்திருத்தத்திற்கான கட்டாயம் என்ற* அறிக்கையை ஆணையம் 1983 இல் வெளியிட்டது. "கல்வி சீர்திருத்தம் ஒரு கற்றல் சமூகத்தை உருவாக்கும் இலக்கில் கவனம் செலுத்த வேண்டும்." அறிக்கையில் உள்ளவை:  
**ஐந்து புதிய அடிப்படைகள்:** ஆங்கிலம், கணிதம், அறிவியல், சமூக ஆய்வுகள், கணினி அறிவியல்.  
**பிற பாடத்திட்டங்கள்:** வெளிநாட்டு மொழிகள், கலைநிகழ்ச்சிகள், நுண்கலைகள், தொழிற்கல்விகள் மற்றும் உயர்நிலைக் கல்வியைத் தொடர்வதில் திறமையையும், திறன்களையும் வளர்த்துக் கொள்ளுங்கள்.  
**திறன்களும் திறமைகளும் (ஒருங்கிணைந்தவை):**  
- கற்கும் ஆர்வம்
- ஆழமான புரிதல்
- கற்றல் பயன்பாடு
- பரிசோதனை, விசாரணை, நெருக்கடியான சமயங்களில் சிந்திப்பது மற்றும் பகுத்தறிவு
- தொடர்பாடல் - நன்றாக எழுத, திறம்பட கேட்க, புத்திசாலித்தனமாக விவாதிக்க, பிறமொழியில் புலமை பெறுவதற்கும்
- கலாச்சாரம், சமூக மற்றும் சுற்றுச்சூழல் குறித்த புரிதல் மற்றும் அதனுடைய தாக்கங்கள்
- தொழில்நுட்பம் - கணினியை ஒரு தகவல், கணக்கீடு மற்றும் தகவல் தொடர்பு சாதனமாகவும், அது தொடர்புடைய தொழில்நுட்பங்கள்.
- பரந்த அளவிலான பல்வேறு கற்றல் - நுண்கலைகள், கலைநிகழ்ச்சிகள் மற்றும் தொழிற்கல்வி
# 21–ஆம் நூற்றாண்டின் திறன்கள்

## திறன்கள்

### கல்லூரி மற்றும் பல்கலைக்கழகங்களின் அமெரிக்க சங்கம்

கல்லூரி மற்றும் பல்கலைக்கழகங்களின் அமெரிக்க சங்கம் (AAC&U), தங்கள் உறுப்பினர்களின் வாயிலாக பல ஆய்வுகளை நடத்தியது. 2007 இல் உயர்கல்வி பட்டதாரிகள் நான்கு திறன்களைப் பெற வேண்டும் என்று பரிந்துரைத்தனர் - அத்தியாவசிய கற்றல் முடிவுகள்**:**  
- மனிதப் பண்பாடுகள் பற்றிய அறிவு, இயற்பியலும் இயற்கை உலகம் பற்றிய அறிவு
- அறிவுசார் மற்றும் நடைமுறை திறன்கள்
- தனிப்பட்ட மற்றும் சமூகப் பொறுப்பு
- ஒருங்கிணைந்த கற்றல்  
கல்லூரி மற்றும் பல்கலைக்கழக இலக்குகளில் மிகவும் பரவலாகக் குறிப்பிடப்படும் திறன்கள்:  
- எழுதுவது
- நெருக்கடியான காலத்தில் சிந்திப்பது
- தர்க்கமான முடிவுகள் எடுப்பது
- வாய்வழி தொடர்பாடல்
- பண்பாடுகளுக்கு இடையேயான திறன்கள்
- தகவல் கல்வியறிவு
- நெறிமுறை பகுத்தறிவு  
AAC&U உறுப்பு நிறுவனங்களின் 2015 கணக்கெடுப்பு பின்வரும் இலக்குகளைச் சேர்த்தது:  
- பகுப்பாய்வு பகுத்தறிவு
- ஆராய்ச்சி திறன்கள் மற்றும் திட்டங்கள்
- அனைத்து துறைகளிலும் கற்றல் ஒருங்கிணைப்பு
- வகுப்பறைக்கு அப்பால் கற்றல் பயன்பாடு
- குடிமை ஈடுபாடு மற்றும் திறன்
# 21–ஆம் நூற்றாண்டின் திறன்கள்

## திறன்கள்

### ISTE / NETS செயல்திறன் தரநிலைகள்

**ISTE கல்வித் தொழில்நுட்பத் தரநிலைகள்** என்பது பால்வாடியிலிருந்து 12-ம் வகுப்பு வரையில் தொழில்நுட்பத்தைப் பயன்படுத்துவதற்காக கல்விக்கான தொழில்நுட்பத்திற்கான பன்னாட்டு சங்கத்தால் (ISTE) வெளியிடப்பட்ட தரங்களின் தொகுப்பாகும். இவை சில சமயங்களில் தகவல் மற்றும் தகவல் தொடர்பு தொழில்நுட்பங்கள் (ICT) திறன்களுடன் கலந்திருக்கும். 2007 இல் NETS ஆனது ஆறு செயல்திறன் குறிகாட்டிகளின் வரிசையை வெளியிட்டது:  
- படைப்பாற்றல் மற்றும் புதுமை
- தொடர்பு மற்றும் ஒத்துழைப்பு
- ஆராய்ச்சி மற்றும் தகவல் சரளமாக
- விமர்சன சிந்தனை, சிக்கலைத் தீர்ப்பது மற்றும் முடிவெடுப்பது
- டிஜிட்டல் குடியுரிமை
- தொழில்நுட்ப செயல்பாடுகள் மற்றும் கருத்துக்கள்
# 21–ஆம் நூற்றாண்டின் திறன்கள்

## திறன்கள்

### ICT எழுத்தறிவு குழு எண்ணிம எழுத்தறிவு தரநிலைகள் (2007)

2007 இல் கல்வி சோதனை சேவை (ETS) ICT எழுத்தறிவு குழு அதன் டிஜிட்டல் எழுத்தறிவு தரநிலைகளை வெளியிட்டது:  
தகவல் மற்றும் தொடர்பு தொழில்நுட்பங்கள் (ICT) திறன்கள்:  
- அறிவாற்றல் திறன்
- தொழில்நுட்ப திறமை
- ICT புலமை  
அணுகல், நிர்வகித்தல், ஒருங்கிணைத்தல், மதிப்பீடு செய்தல், உருவாக்குதல்/வெளியிடுதல்/ வழங்குதல் திறன்களைக் கொண்ட ஒரு நபர் ஏதேனுமொரு குறிப்பிட்ட தகவல் தொகுப்பிற்காக இந்தப் பணிகளைச் செய்ய எதிர்பார்க்கப்படுவார். டிஜிட்டல் கருவிகள் மூலம் திறமைக்கு முக்கியத்துவம் கொடுக்கப்படுகிறது.
# பரமேஸ்வரன் ஐயர்

பரமேசுவரன் அய்யர் என்பவர் நிதி ஆயோக் எனப்படும் இந்தியத் திட்டக் குழுவின் மூன்றாவது முதன்மைச் செயல் அதிகாரியாக பொறுப்பேற்க உள்ளார்.. 1981ஆம் ஆண்டு இந்திய ஆட்சி பணியில் சேர்ந்த இவர், 2009ஆம் ஆண்டு விருப்ப ஓய்வு பெற்று உலக வங்கியில் சில வருடங்கள் பணியாற்றினார். 2016ஆம் ஆண்டு மீண்டும் அரசு பணிக்கு திரும்பிய இவர் குடிநீர் மற்றும் சுகாதார துறையின் செயலராக குறிப்பாக இந்திய அரசின் **ஸ்வச் பாரத் அபியான்** எனப்படும் தூய்மை இந்தியா திட்டத்தை செயல்படுத்துவதில் முக்கிய நபராக செயல்பட்டு வருகிறார்.
# ஆஸ்கார் ஹோர்டா

**ஆஸ்கார் ஹோர்ட்டா** (*Oscar Horta*; எசுப்பானியம்: Óscar Horta Álvarez; பிறப்பு: 7 மே 1974) ஒரு இஸ்பானிய விலங்குரிமை அறிஞரும், ஆர்வலரும், தார்மீக மெய்யியலாளருமாவார். இவர் தற்போது சாண்டியாகோ டி கம்போஸ்டெலா பல்கலைக்கழகத்தில் (USC) மெய்யியல் மற்றும் மானுடவியல் துறையில் பேராசிரியராகப் பணியாற்றி வருகிறார். "அனிமல் எதிக்ஸ்" என்ற அமைப்பின் இணை நிறுவனர்களில் ஒருவராவாரான ஹோர்டா, விலங்கு நெறியியல் பாடத்தில், குறிப்பாக காட்டு விலங்குகளின் இன்னல்கள் தொடர்பான பிரச்சனையைச் சுற்றி ஆய்வு செய்யும் தனது பணிக்காக அறியப்படுகிறார். இவர் விலங்கினவாதம் குறித்த ஆய்வுகளிலும் மனிதரல்லா விலங்குகளின் தார்மீக உரிமைகள் குறித்த வாதங்களைத் தெளிவுபடுத்துவதிலும் பெரும் பங்காற்றியுள்ளார்.
# ஆஸ்கார் ஹோர்டா

## தேர்ந்தெடுக்கப்பட்ட முக்கிய படைப்புகள்

ஹோர்டா மெய்யியல் குறித்து ஸ்பானியம், காலிசியன், போர்சுகீயம், ஆங்கிலம், இத்தாலியன், பிரெஞ்சு, ஜெர்மானியம் ஆகிய மொழிகளில் படைப்புகளை வெளியிட்டுள்ளார்.  
- Horta, Oscar. Faria, Catia. 2019. "Welfare Biology", in Fischer, Bob (ed.) *The Routledge Handbook of Animal Ethics*, New York: Routledge,
- Horta, Oscar. 2019. *Na defensa dos animais*, Rianxo: Axóuxere Editora, .
- Horta, Oscar. 2018. "Discrimination against vegans". *Res Publica* **24** (3): 359–73. .
- Horta, Oscar. 2018. "Concern for wild animal suffering and environmental ethics: What are the limits of the disagreement?". *Les ateliers de l'éthique* 13 (1):85–100.
- Horta, Oscar. 2018. "Moral considerability and the argument from relevance". *Journal of Agricultural and Environmental Ethics* 31 (3): 369–88. .
- Horta, Oscar. 2017. "Animal Suffering in Nature: The Case for Intervention". *Environmental Ethics* 39 (3): 261–279. .
- Horta, Oscar. 2017. "Why the concept of moral status should be abandoned". *Ethical Theory and Moral Practice* 20 (4): 899–910. .
- Horta, Oscar. 2017. *Un paso adelante en defensa de los animales*, Madrid: Plaza y Valdés, .
- Horta, Oscar. 2017. "Population Dynamics Meets Animal Ethics", in Garmendia, Gabriel & Woodhall, Andrew (eds.) *Ethical and Political Approaches to Nonhuman Animal Issues: Towards an Undivided Future*. Basingstoke: Palgrave Macmillan, 365–389.
- Horta, Oscar. 2015. "Speziesismus", in Ferrari, Arianna & Petrus, Klaus (eds.) *Lexikon der Mensch/Tier-Beziehungen*, Bielefeld: Transcript, 318–320.
- Horta, Oscar. 2014. "The scope of the argument from species overlap". *Journal of Applied Philosophy* 31 (2): 142–54. .
- Horta, Oscar. 2014. *Una morale per tutti gli animali: al di là dell'ecologia*, Milano: Mimesis, .
- Horta, Oscar. 2013. "*Zoopolis*, Intervention and the State of Nature". *Law, Ethics and Philosophy* 1: 113–125.
- Horta, Oscar. 2010. "The Ethics of the Ecology of Fear against the Nonspeciesist Paradigm: A Shift in the Aims of Intervention in Nature". *Between the Species* 13 (10): 163–87. .
- Horta, Oscar. 2010. "Debunking the idylic view of natural processes: Population dynamics and suffering in the wild". *Telos* 17 (1): 73–88.
- Horta, Oscar. 2010. "What is speciesism?". *Journal of Agricultural and Environmental Ethics* 23 (3): 243–66. .
# வ. சின்னசாமி

**வ. சின்னசாமி** (*V. Chinnasamy*)(பிறப்பு நவம்பர் 24, 1939) என்பவர் இந்திய அரசியல்வாதியும் தமிழ்நாடு மேனாள் சட்டமன்ற உறுப்பினரும் ஆவார். இவர் சேலம் மாவட்டம் அயோத்தியாப்பட்டிணத்தைச் சார்ந்தவர். பள்ளிக் கல்வியினை சேலம் மேச்சேரி அரசுப் பள்ளியிலும், சேலம் அரசுக் கல்லூரியில் கல்லூரிக் கல்வினையும் கற்றுள்ளார். சின்னசாமி, திராவிட முன்னேற்றக் கழக உறுப்பினர் ஆவார். 1967 மற்றும் 1971ஆம் ஆண்டுகளில் நடைபெற்ற தமிழ்நாடு சட்டப் பேரவைத் தேர்தலில் திமுக வேட்பாளராக ஏற்காடு சட்டமன்றத் தொகுதியில் போட்டியிட்டு தமிழ்நாடு சட்டப் பேரவை உறுப்பினர் ஆனார்.
# வ. சின்னசாமி

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |  |
| --- | --- | --- | --- | --- | --- |
| 1967 | ஏற்காடு | திமுக | 25124 | 53.87 |  |
| 1971 | ஏற்காடு | திமுக | 29196 | 58.98 | } |
# இரா. கணேசு

**இரா. கணேசு** (*R. Ganesh*) என்பவர் இந்திய அரசியல்வாதியும் தமிழ்நாடு சட்டமன்ற உறுப்பினரும் ஆவார். ஊட்டியினைச் சார்ந்த இவர் பள்ளிக்கல்வியினை குன்னூர் தூய அந்தோனியார் மேனிலைப் பள்ளியிலும், கல்லூரிக் கல்வியில் இளங்கலை கல்வியினை உதகமண்டலம் அரசுக் கல்லூரியிலும், முதுகலை கல்வியினை சென்னை, சென்னைப் பல்கலைக்கழகத்திலும் சட்டப் படிப்பில் இளநிலை பட்டப்படிப்பினை கருநாடகாவில் உள்ள நாக கவுடா சட்டப் பல்கலைக்கழகத்திலும் முடித்துள்ளார். இந்திய தேசிய காங்கிரசு கட்சியினை சார்ந்த இவர் 2016 மற்றும் 2021ஆம் ஆண்டுகளில் நடைபெற்ற தமிழ்நாடு சட்டப்பேரவைத் தேர்தலில் இந்திய தேசிய காங்கிரசு வேட்பாளராக உதகமண்டலம் சட்டமன்றத் தொகுதியிலிருந்து போட்டியிட்டுத் தேர்ந்தெடுக்கப்பட்டார்.
# இரா. கணேசு

## போட்டியிட்டத் தேர்தல்கள்

| 2021 தமிழ்நாடு சட்டமன்றத் தேர்தல் | உதகமண்டலம் | இதேகா | வெற்றி | 46.90 | எம்.போஜராஜன் | பா.ஜ.க | 43.07 | } |
| --- | --- | --- | --- | --- | --- | --- | --- | --- |
# ஓல்மியம் அசிட்டேட்டு

**ஓல்மியம் அசிட்டேட்டு** (*Holmium acetate*) என்பது Ho(CH<sub>3</sub>COO)<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.
# ஓல்மியம் அசிட்டேட்டு

## தயாரிப்பு

ஓல்மியம் கார்பனேட்டை அசிட்டிக் அமிலத்தில் கரைப்பதன் மூலம் ஓல்மியம் அசிட்டேட்டு தயாரிக்கப்படுகிறது：
: Ho<sub>2</sub>(CO<sub>3</sub>)<sub>3</sub> + 6 CH<sub>3</sub>COOH → 2 (CH<sub>3</sub>COO)<sub>3</sub>Ho + 3 H<sub>2</sub>O + 3 CO<sub>2</sub>↑
4 என்ற காரகாடித்தன்மைச் சுட்டெண் மதிப்பு கொண்ட அசிட்டிக் அமிலத்தில் ஓல்மியம் ஆக்சைடை கரைத்து ஓல்மியம் அசிட்டேட்டு சேர்மத்தின் நான்கு நீரேற்று (Ho<sub>2</sub>(CH<sub>3</sub>COO)<sub>6</sub>·4H<sub>2</sub>O): தயாரிக்கப்படுகிறது.
: Ho<sub>2</sub>O<sub>3</sub> + 6 CH<sub>3</sub>COOH → 2 Ho(CH<sub>3</sub>COO)<sub>3</sub> + 3 H<sub>2</sub>O
# ஓல்மியம் அசிட்டேட்டு

## இயற்பியல் பண்புகள்

ஓல்மியம் அசிட்டேட்டின் அரையேழு நீரேற்றானது 105 பாகை செல்சியசு வெப்பநிலையில் சிதைவடைந்து அரைநீரேற்றாக உருவாகிறது. 135 பாகை செல்சியசு வெப்பநிலையில் மேலும் சிதைவடைந்து ஒரு நீரிலியாக மாறுகிறது. கூடுதலாக 590 பாகை செல்சியசுக்கு வெப்பப்படுத்தினால் Ho(OH)(CH<sub>3</sub>COO)<sub>2</sub>, HoO(CH<sub>3</sub>COO) பின்னர் Ho<sub>2</sub>O<sub>2</sub>CO<sub>3</sub> என ஓல்மியம் ஆக்சைடாக உருவாகிறது. ,
# மொனொங்கஹேலா சாய்தள இரயில், பிட்சுபர்க், பென்சில்வேனியா

**மொனொங்கஹேலா சாய்தள இரயில்** (*Monongahela Incline Rail*) என்பது ஐக்கிய அமெரிக்காவின் பென்சில்வேனியா மாநிலம், பிட்சுபர்க் நகரத்தில் உள்ள சுமித்ஃபீல்ட் தெரு பாலத்திற்கு அருகில் அமைந்துள்ள கம்பிவட இழுவை இரயில் (Funicular) ஆகும். கம்பிவட இழுவை இரயில் என்பது இரயில்களை இழுத்துச் செல்ல கம்பிவடம் (cable), கயிறு (rope) அல்லது சங்கிலியைப் (chain) பயன்படுத்தும் இரயில்வே ஆகும். இது ஒரு குறிப்பிட்ட வகை கம்பிவட இழுவைப் போக்குவரத்து ஆகும்.
# மொனொங்கஹேலா சாய்தள இரயில், பிட்சுபர்க், பென்சில்வேனியா

## சாய்தள இரயில்

செங்குத்தான சாய்தள இருப்புப் பாதையில் வழக்கமான இரயில் என்ஜினை இயக்க முடியாது. கம்பிவட இழுவை இரயில்வேயின் (Funicular) மிகவும் பொதுவான பயன்பாடானது, செங்குத்தான சாய்வு விகிதம் (Steeply Gradient) கொண்ட இருப்புப் பாதையில் (Rail Track) இந்த வகை இரயில்பெட்டிகளை நகர்த்துவதாகும்.
# மொனொங்கஹேலா சாய்தள இரயில், பிட்சுபர்க், பென்சில்வேனியா

## வரலாறு

### நிலக்கரி மலை

பிட்சுபர்க் நகரத்திற்கு எஃகு நகரம் என்ற பெயரும் உள்ளது. இங்குள்ள "நிலக்கரி மலை" (Coal Hill) பகுதியில் நிறைய நிலக்கரி சுரங்கங்கள் இருந்தன. 1760 ஆம் ஆண்டில் பிட்மினுஸ் என்னும் மென்மையான நிலக்கரி, இந்த நிலக்கரி மலையிலிருந்து வெட்டி எடுக்கப்பட்டது. பிட்சுபர்க்கின் மூன்று நதிகள் சந்திக்கும் இப்பகுதியைத் தங்கள் கட்டுப்பாட்டில் கொண்டுவருவதற்காக ஐரோப்பிய நாடுகள் தங்களுக்குள் சண்டையிட்டுக்கொண்டனர். இங்கு ஓர் கோட்டையைக் கட்டுவதற்கும் முயன்றனர். முதலில் பிரெஞ்சுக்காரர்கள் டுகுஸ்னே (Fort Duquesne) என்ற பெயரில் ஒரு கோட்டையை அமைத்தனர். தொடர்ந்து பிரிட்டிசுக்காரர்கள் பிட் கோட்டையை (Fort Pitt) கட்டினர். தெற்கே மொனொங்கஹேலா ஆறு வடக்கே நிலக்கரி மலை என்ற இயற்கை அரண்களுடன் இக்கோட்டைகள் பாதுகாப்பாக திகழ்ந்தன. நிலக்கரி மலையில் வெட்டி எடுக்கப்பட்ட நிலக்கரி இக்கோட்டைகளில் சேமிக்கப்பட்டது. இதன் காரணமாகவே பிட்சுபர்க்கிற்கு "ஸ்மோக்கி நகரம்" (Smoky City) என்று பெயர். 1800 ஆம் ஆண்டுகளின் பிற்பகுதியில், ஆண்டு நிலக்கரி உற்பத்தி 13 மில்லியன் டன்களாக இருந்தது.
# மொனொங்கஹேலா சாய்தள இரயில், பிட்சுபர்க், பென்சில்வேனியா

## வரலாறு

### நிலக்கரி மலையில் தொழிலாளருக்கான போக்குவரத்து

நிலக்கரியினை வெட்டி எடுக்க பிட்சுபர்க் நகரத்திலிருந்து ஏறக்குறைய அணுக முடியாத உயரத்தில் இருந்த "நிலக்கரி மலைக்கு" (Coal Hill) தொழிலாளர்களை மேலும் - கீழும் கொண்டு செல்வதற்காக கம்பிவடம் சார்ந்த (Funicular) இந்த இரயில் போக்குவரத்து கட்டமைக்கப்பட்டது. "நிலக்கரி மலை" (Coal Hill) இப்போது மவுண்ட் வாஷிங்டன் (Mount Washington) என்று அழைக்கப்படுகிறது.
# மொனொங்கஹேலா சாய்தள இரயில், பிட்சுபர்க், பென்சில்வேனியா

## மொனொங்கஹேலா சாய்தள இரயில் சேவை

மொனொங்கஹேலா சாய்தள இரயில், பிரஷியாவில் பிறந்த பொறியாளர் ஜான் எண்ட்ரெஸ் என்பவரால், 1870 ஆம் ஆண்டில் வடிவமைத்துக் கட்டமைக்கப்ப்பட்டது ஆகும். அமெரிக்காவில் கட்டமைக்கப்பட்ட முதல் பயணிகள் கம்பிவட இழுவை இரயில் (Funicular) போக்குவரத்து என்ற பெருமையை மொனொங்கஹேலா சாய்தள இரயில் பெற்றுள்ளது. மே 28, 1870 ஆம் தேதி தொடங்கப்பட்டுள்ள இந்த இரயில் போக்குவரத்து ஒன்றரை நூற்றாண்டுகளாக தொடர்ந்து பயன்பாட்டில் உள்ளது.
# மொனொங்கஹேலா சாய்தள இரயில், பிட்சுபர்க், பென்சில்வேனியா

## சுற்றுலா

வாஷிங்டன் மலை மீதுள்ள மொனொங்கஹேலா இரயில் நிலையத்தை ஒட்டி அமைக்கப்பட்டுள்ள பிட்சுபர்க் நகர்புறத்தின் (Pittsburgh Downtown) எழில்மிகு காட்சிகளையும், புகழ்பெற்ற மூன்று ஆறுகளான அலெகெனி, மொனொங்கஹேலா மற்றும் ஓஹியோவையும் காண்பதற்காக சுற்றுலாப் பயணியர் இங்கு வருகின்றனர். இங்குள்ள கிராண்ட் வியூ சாலையில் நடந்து செல்கிறார்கள். மொனொங்கஹேலா சாய்தளத்தின் மேல் நிலையத்தை ஒட்டி பார்வையாளர் தளம் ஒன்று அமைக்கப்பட்டுள்ளது. 369 அடி உயரத்தில் நின்று பிட்சுபர்க் நகரியத்தையும் (Pittsburgh Downtown), மூன்று நதிகள் சங்கமிக்கும் அழகையும் பார்த்து ரசிக்கலாம். இதனை இரவின் விளக்கொளியில் காண்பது சிறப்பு.  
இங்கு வாழும் மக்களுக்கு ஏற்ற போக்குவரத்தாகவும் இந்த இழுவை இரயில் பயன்படுகிறது. நள்ளிரவு வரை மக்கள் சென்று வரும் இழுவை இரயில்வே பாதை இதுவேயாகும்.
# மொனொங்கஹேலா சாய்தள இரயில், பிட்சுபர்க், பென்சில்வேனியா

## தகவல்கள்

### பொறிமுறை தகவல்கள்

- துறைமுக அதிகாரசபை போக்குவரத்து அமைப்பின் (Port Authority Transit System) கீழ் இந்த அமைப்பு செயல்படுகிறது.
- இதன் கீழ்நிலை நிலையம் (lower station) சுமித்ஃபீல்ட் பாலத்திற்கு அருகில் உள்ள கிழக்கு கார்சன் தெருவில் (East Carson Street), சுகொயர் (Square) நிலையத்திற்கு அருகே அமைந்துள்ளது.
- இதன் சாய்தள இருப்புப்பாதை 635 அடி நீளமும் (194 மீ), 369.39 அடி (112.59 மீ) உயரமும், 35 டிகிரி, 35 நிமிடங்கள் சாய்வு விகிதமும் கொண்டுள்ளது.
- இதன் பாதை 5 அடி (1,524 மிமீ) அகலம் கொண்ட அகலப் பாதையாகும்.
- இந்த இரயில் மணிக்கு 6 மைல் (மணிக்கு 9.7 கி.மீ.) வேகத்தில் பயணிக்கிறது. ஒவ்வொரு பெட்டியிலும் 23 பேர் பயணிக்கலாம்.
# மொனொங்கஹேலா சாய்தள இரயில், பிட்சுபர்க், பென்சில்வேனியா

## தகவல்கள்

### வேலைநேரம்

- மொனொங்கஹேலா சாய்தளம் (Monongahela Incline) வருடத்தில் 365 நாட்களும் தொடர்ந்து இயங்குகிறது. தோராயமாக ஒவ்வொரு ஐந்து நிமிடங்களுக்கும் ஓர் இரயில் இயங்கும்.
- திங்கள் முதல் சனி வரை: காலை 5:30 மணி முதல் இரவு 12:45 மணி வரை.
- ஞாயிறு மற்றும் விடுமுறை நாட்களில் காலை 08.45 மணி முதல் இரவு 12.00 மணி வரை
# மொனொங்கஹேலா சாய்தள இரயில், பிட்சுபர்க், பென்சில்வேனியா

## தகவல்கள்

### பராமரிப்பு

1882 ஆம் ஆண்டில், இது புதுப்பிக்கப்பட்டுள்ளது. 1935 ஆம் ஆண்டு முதல், நீராவி இஞ்சினுக்குப் பதிலாக மின்சார மோட்டார் பயன்படுத்தப்படுகிறது. 1982-83 ஆம் ஆண்டுகளில் புதிய பாதை அமைக்கப்பட்டு, ரயில் பெட்டிகள் மற்றும் நிலையங்கள் புதுப்பிக்கப்பட்டுள்ளன. 1994 ஆம் ஆண்டில், மேல் மற்றும் கீழ் நிலையங்கள், இரயில் பெட்டிகள், மின்சார மோட்டார்கள் மற்றும் கட்டுப்பாடுகள் அனைத்தும் மீண்டும் புதுப்பிக்கப்பட்டுள்ளன.
# பிரிகிதா சாகா

**பிரிகிதா சாகா** (*Brigida Saga*, பிறப்பு:14 சனவரி 2000) இந்தியத்தமிழ்த் திரைப்பட நடிகையாவார். *இவர் வர்மா* (2020) *வேலன்* (2021) இரவின் நிழல் (2022), *கருடன்* (2024) போன்ற படங்களில் நடித்ததற்காக அறியப்படுகிறார்.
# பிரிகிதா சாகா

## தொழில் வாழ்க்கை

இணையத் தொலைக்காட்சித் தொடரான ஆகா கல்யாணத்தில் பவி ஆசிரியர் என்ற பாத்திரத்தில் நடித்ததற்காக அறியப்படுகிறார். இவர் அயோக்யா, மாஸ்டர், *வேலன்* ஆகிய திரைப்படங்களிலும் நடித்தார். இவர் குறிப்பிடத்தக்க வகையில் இரவின் நிழல் (2022) திரைப்படத்தில் ஒரு கதாபாத்திரத்தில் நடித்தார். தெலுங்கில் *சிந்தூரம்* (2023) என்ற திரைப்படத்தில் முக்கியக் கதாபாத்திரத்தில் நடித்தார். படத்தில் இவரது நடிப்பைப் பற்றி, ஒரு விமர்சகர் இவ்வாறு எழுதியிருந்தார், "பிரிகிதா சாகா ஸ்ரீஜா கதாபாத்திரத்தின் வெளிப்பாடாக அழகாகவும் எளிதாகவும் நடித்தார்".
# பிரிகிதா சாகா

## திரைப்படவியல்

| 2019 | *அயோக்யா* | காதரின் மகள் | தமிழ் |
| --- | --- | --- | --- |
| 2020 | *வர்மா* | அனு. |  |
| 2021 | *மாஸ்டர்* | ஜே. டி. மாணவர் | நீக்கப்பட்ட காட்சி |
| வேலன் | பவித்ரா |  |  |
| 2022 | *இரவின் நிழல்* | சிலகம்மா |  |
| 2023 | *சிந்தூரம்* | ஸ்ரீஜா | தெலுங்கு |
| *பெத்தா கபு 1* | இலட்சுமி |  |  |
| 2024 | *கருடன்* | பர்வீன் | தமிழ் |
| தாமரை | தமிழ் | படப்பிடிப்பு | } |
# பிரிகிதா சாகா

## திரைப்படவியல்

### தொலைக்காட்சி

- *ஆகா கல்யாணம்* (2019) -பவி ஆசிரியை (பிளாக்சீப் தொலைக்காட்சி)
# பிரிகிதா சாகா

## திரைப்படவியல்

### குறும்படங்கள்

- அவளோடு அவன்
- கண் பேசும் வார்த்தைகள்
- தோள் கொண்டு
- என் கண்ணோடு
# தானா மேரா மாவட்டம்

**தானா மேரா மாவட்டம்** (மலாய் மொழி: *Jajahan Tanah Merah*; கிளாந்தான் மலாய் மொழி: *Tanoh Meghoh*; ஆங்கிலம்: *Tanah Merah District*; சீனம்: 丹那美拉县; ஜாவி: تانه ميره ) என்பது மலேசியா, கிளாந்தான் மாநிலத்தில் வட கிழக்குப் பகுதியில் உள்ள ஒரு மாவட்டம்.  
தானா மேரா என்றால் (மலாய் மொழியில்: *Tanah Merah*; ஆங்கிலம்: *Laterite*), சிவப்பு மண் என்று பொருள்படும். தானா மேராவின் நகர்ப்புறப் பகுதி கிளாந்தான் ஆற்றின் வழியாக அமைந்துள்ளது.  
இந்த மாவட்டத்தின் வடக்கில் பாசீர் மாஸ் மாவட்டம்; கிழக்கில் மாச்சாங் மாவட்டம்; தென் கிழக்கில் கோலா கிராய் மாவட்டம்; தென் மேற்கில் ஜெலி மாவட்டம்; ஆகிய மாவட்டங்கள் உள்ளன. தாய்லாந்து நாடு மேற்கில் உள்ளது.
# தானா மேரா மாவட்டம்

## பொது

**சேது ரக்தமரிதிகா** அல்லது **சேது இரக்த மரதிகா** அல்லது **சீது ரக்தமரிதிகா** *(ChiTu Raktamaritika)* என்பது பண்டைய காலத்தில் மலாயா, கிளாந்தான்; தாய்லாந்து தென் பகுதிகள்; ஆகியவற்றை ஆட்சி செய்த சிற்றரசு ஆகும். இந்து, பௌத்த மதங்கள் சார்ந்த அரசு.  
கி.மு. 100-ஆம் ஆண்டில் இருந்து கி.பி. 6-ஆம் நூற்றாண்டு வரையில் ஆட்சி செய்த அரசு. தெற்கு தாய்லாந்தின் சொங்கலா *(Songkhla)* மற்றும் பட்டாணி *(Pattani)* மாநிலங்களில் சில பகுதிகளை உள்ளடக்கிய அரசு. சிங்கோரா *(Singgora)* எனும் சொல்தான் சொங்கலா என்று மாறிப் போனது.  
சேது ரக்தமரிதிகா சிற்றரசு முன்னர் காலத்தில் சீனா, சாம்பா, பூனான், ஜாவா, சுமத்திரா, மியன்மார், தென்னிந்தியா போன்ற நாடுகளுடன் வணிகம் செய்த அரசு.
# தானா மேரா மாவட்டம்

## வரலாறு

சேது ரக்தமரிதிகா சிற்றரசிற்குச் சிவந்த மண் சிற்றரசு *(Red Earth Kingdom)* என்று மற்றொரு பெயரும் உள்ளது. அதனால் அந்தச் சிற்றரசை மலாய் மொழியில் தானா மேரா *(Tanah Merah)* என்று அழைத்தார்கள்.  
கிளாந்தான் தானா மேரா மாவட்டத்திற்கு சேது ரக்தமரிதிகா சிற்றரசில் இருந்து தான் பெயர் வைக்கப்பட்டது. கி.மு. 100 தொடங்கி கி.பி. 700 வரையில், இலங்காசுகம்; கடாரம் போன்ற ஆளுமைகளுக்கு மிக முக்கியமான வர்த்தக மையமாக சேது ரக்தமரிதிகா சிற்றரசு விளங்கி உள்ளது.
# தானா மேரா மாவட்டம்

## வரலாறு

### புத்த குப்தா கல் வெட்டு

கெடாவில் ஒரு கல்வெட்டைக் கண்டு எடுத்தார்கள். அதன் பெயர் புத்த குப்தா கல் வெட்டு *(Buddhagupta Stone found in Kedah).* நான்காம் நூற்றாண்டுக் கல்வெட்டு.  
இந்தக் கல்வெட்டில் சேது ரக்தமரிதிகாவைப் பற்றி குறிப்பிடப்பட்டு உள்ளது. "சிவப்பு பூமி நிலம்" எனும் வாசகம் வருகிறது. இந்த வாசகம் கிளாந்தான் தானா மேரா எனும் இடத்தைச் சுட்டிக் காட்டுவதாகும்.
# தானா மேரா மாவட்டம்

## வரலாறு

### ஸ்ரீ விஜய பேரரசு

தாய்லாந்து நாட்டில், சொங்கலா மாவட்டத்தில் சொங்கலா *(Songkhla)* எனும் நகரம் உள்ளது. அந்த நகருக்கு அருகாமையில் சொங்கலா ஏரி உள்ளது இந்த ஏரிக்கு மிக அருகில் பேங் கியோ *(Bang Kaeo);* சாதிங் பிரா *(Sathing Phra)* எனும் பழங்காலத்து நகரங்களின் மையம் உள்ளது. இந்த நகரங்களில் 1500 ஆண்டுகளுக்கு முன்னர் இருந்த சிவாலயங்களின் இடிபாடுகளைக் கண்டு எடுத்து இருக்கிறார்கள்.  
ஜே.எல். மியோன் *(J.L. Meons)* என்பவர் பிரபலமான வரலாற்று ஆசிரியர். அவர் சொல்கிறார்: இந்தோனேசியாவை ஆட்சி செய்த ஸ்ரீவிஜயப் பேரரசு என்பது இந்த கிளாந்தான் சிற்றரசில் இருந்து தோன்றி இருக்கலாம்; என்று சொல்கிறார். அதையே அறிஞர் நீலகண்ட சாஸ்திரி அவர்களும் வலியுறுத்துகிறார்.
# தானா மேரா மாவட்டம்

## வரலாறு

### சூய் வம்சாவழி காலச் சுவடுகள்

7-ஆம் நூற்றாண்டில் சீனாவை சூய் வம்சாவழியினர் *(Sui Dynasty)* ஆட்சி செய்தனர். அவர்களும் தங்கள் காலத்தில் என்னென்ன நடந்தன என்பதைப் பற்றி எழுதி வைத்து இருக்கிறார்கள்.  
அவர்களின் காலக் குறிப்புகளில் இருந்து: கிளாந்தானில் சேது ரக்தமரிதிகா எனும் ஒரு சிற்றரசு இருந்தது. அந்த அரசு நன்கு வளர்ச்சி அடைந்த அரசாக விளங்கியது என்று சூய் வம்சாவழி காலச் சுவடுகளில் *(Chinese Sui Dynasty Annals)* எழுதப்பட்டு உள்ளன. இந்தச் சிற்றரசுதான் பின்னர் காலத்தில் ஸ்ரீ விஜய பேரரசாக உருமாற்றம் பெற்று இருக்கலாம் என்றும் சொல்லப் படுகிறது.  
சேது ரக்தமரிதிகா எனும் பெயர் பின்னர் ஸ்ரீ விஜயா மாலா *(Sri Wijaya Mala)* என்று மாற்றப்பட்டு இருக்கலாம். ஸ்ரீ விஜயா மாலா உருவான ஆண்டு கி.மு. 667. அதன் தலைநகரத்தை வலாய் *(Valai)* என்று அழைத்து இருக்கிறார்கள்.
# தானா மேரா மாவட்டம்

## மக்கள் தொகையியல்

| align=1 | align=குசியால் | 46,737 |
| --- | --- | --- |
| align=2 | align=செடோக் | 27,474 |
| align=3 | align=உலு குசியால் | 27,298 |
# டேவிட் நிபர்ட்

**டேவிட் ஆலன் நிபர்ட்** (*David Alan Nibert*, பிறப்பு: 1953) ஒரு அமெரிக்க சமூகவியலாளரும், எழுத்தாளரும், ஆர்வலரும் ஆவார். இவர் விட்டன்பெர்க் பல்கலைக்கழகத்தில் சமூகவியல் பேராசிரியராக பணியாற்றுகிறார். அவர் அமெரிக்க சமூகவியல் சங்கத்தின் விலங்குகள் மற்றும் சமூகம் பற்றிய பிரிவின் இணையமைப்பாளராக உள்ளார். 2005-ல், அந்த அமைப்பின் ஆகச்சிறந்த புலமைப்பரிசில் விருதைப் பெற்றார்.
# டேவிட் நிபர்ட்

## பணியும் செய்ற்பாடுகளும்

நிபர்ட் விலங்குரிமைக் கோட்பாட்டை மற்ற பொருளாதார மற்றும் சமூகவியல் கோட்பாடுகளுடன் இணைக்கிறார். நிபர்ட்டின் விளக்கத்தின்படி, விலங்கினவாதம் என்பது உணர்திற விலங்குகளுக்கு எதிரான பாகுபாட்டை அவ்விலங்குகளின் இனத்தைக் காரணமாக வைத்து நியாயப்படுத்தி அதன் மூலம் விலங்கு அடிமைத்தனத்தை சட்டப்பூர்வமாக்க முற்படும் ஒரு சித்தாந்தமாகும். அவர் நனிசைவ வாழ்வுமுறையையும் ஒழிப்புவாதச் சித்தாந்தத்தையும் ஊக்குவிக்கிறார்.  
விலங்குகள் ஒடுக்குமுறை பற்றிய விழிப்புணர்வை ஏற்படுத்துவதற்காக விட்டன்பெர்க் பல்கலைக்கழகத்தில் "விலங்குகள் மற்றும் சமூகம்" என்ற வகுப்பை நிபர்ட் வழங்குகிறார்:
# டேவிட் நிபர்ட்

## படைப்புகள்

=
# க. மு. இராசகோபால்

**க. மு. இராசகோபால்** (*K. M. Rajagopal*)(பிறப்பு 1924) என்பவர் இந்திய அரசியல்வாதியும் தமிழ்நாடு மேனாள் சட்டமன்ற உறுப்பினரும் ஆவார். இவர் காஞ்சிபுரம் மாவட்டம் உத்திரமோரூரைச் சார்ந்தவர். பள்ளிக் கல்வியினை வாலசாபாத்தில் கற்றுள்ளார். இராசகோபால், திராவிட முன்னேற்றக் கழக உறுப்பினர் ஆவார். 1967 மற்றும் 1971ஆம் ஆண்டுகளில் நடைபெற்ற தமிழ்நாடு சட்டப் பேரவைத் தேர்தலில் திமுக வேட்பாளராக உத்திரமோரூர் சட்டமன்றத் தொகுதியில் போட்டியிட்டு தமிழ்நாடு சட்டப் பேரவை உறுப்பினர் ஆனார்.
# க. மு. இராசகோபால்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |  |
| --- | --- | --- | --- | --- | --- |
| 1967 | உத்திரமேரூர் | திமுக | 47,689 | 61.62 |  |
| 1971 | உத்திரமே ரூர் | திமுக | 48,462 | 68.85 | } |
# பூ. எட்டியப்பன்

**பூ. எட்டியப்பன்** (*P. Ettiappan*)(பிறப்பு 1916) என்பவர் இந்திய அரசியல்வாதியும் தமிழ்நாடு மேனாள் சட்டமன்ற உறுப்பினரும் ஆவார். இவர் திருவண்ணாமலை மாவட்டம் பெரணமல்லூரைச் சார்ந்தவர். பள்ளிக் கல்வியினை பெரமணநல்லூர் உயர்நிலைப் பள்ளியிலும் சென்னை, முத்தையாச் செட்டியார் உயர்நிலைப் பள்ளியிலும் கற்றுள்ளார். எட்டியப்பன், திராவிட முன்னேற்றக் கழக உறுப்பினர் ஆவார். இவர் 1971ஆம் ஆண்டில் நடைபெற்ற தமிழ்நாடு சட்டப் பேரவைத் தேர்தலில் திமுக வேட்பாளராக பெரணமல்லூர் சட்டமன்றத் தொகுதியில் போட்டியிட்டு தமிழ்நாடு சட்டப் பேரவை உறுப்பினர் ஆனார்.
# பூ. எட்டியப்பன்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |  |
| --- | --- | --- | --- | --- | --- |
| 1971 | பெரமணநல்லூர் | திமுக | 39,160 | 62.68 | } |
# கொரிந்தியப் போர்

**கொரிந்தியப் போர்** (*Corinthian War*, கிமு 395-387) என்பது பண்டைய கிரேக்கத்தில் நடந்த போராகும். இது அகாமனிசியப் பேரரசின் ஆதரவுபெற்ற தீப்ஸ், ஏதென்சு, கொரிந்து, ஆர்கோஸ் ஆகியவற்றை உள்ளடக்கிய நகர அரசுகளின் கூட்டணிக்கும் எசுபார்த்தாவுக்கும் இடையில் நடந்த போராகும். பெலோபொன்னேசியப் போருக்குப் பிறகு (கிமு 431-404) எசுபார்த்தாவின் ஏகாதிபத்தியத்தின் மீது எழுந்த அதிருப்தியால் இந்தப் போர் ஏற்பட்டது. அந்த பெலொபொனேசியப் போரின்போது ஏதென்சை தோற்கடிக்க எசுபார்த்தவின் முன்னாள் கூட்டாளிகளான கொரிந்து மற்றும் தீப்ஸ் ஆகிய நகர அரசுகள் இரண்டுக்கும் எசுபார்த்தாவினால் உரிய வெகுமதி அளிக்கப்படவில்லை என்ற வருத்தும் இருந்தது. எசுபார்த்தாவின் மன்னர் இரண்டாம் அஜிசிலேயஸ் ஆசியாவில் அகாமனசியப் பேரரசுக்கு எதிரான போர்த் தொடர்களில் ஈடுபட்டு வந்தார். இந்த நிலையைப் பயன்படுத்தி, தீப்ஸ், ஏதென்ஸ், கொரிந்து, ஆர்கோஸ் ஆகியவை கி.மு. 395 இல் கிரேக்கத்தின் மீதான எசுபார்த்தன் மேலாதிக்கத்தை முடிவுக்குக் கொண்டுவரும் குறிக்கோளுடன் ஒரு கூட்டணியை உருவாக்கின. இந்தக் கூட்டணி நாடுகளின் போர்க் குழு கொரிந்துவில் அமைந்திருந்தது, இதுவே இந்தப் போருக்கு இப்பெயர் உண்டாக காரணம் ஆயிற்று. மோதலின் முடிவில், கிரேக்கத்தின் மீதான எசுபார்த்தன் மேலாதிக்கத்தை முடிவுக்குக் கொண்டுவருவதில் நட்பு நாடுகள் தோல்வியடைந்தன, என்றாலும் எசுபார்த்தா போரினால் பலவீனம் அடைந்தது.  
முதலில், எசுபார்த்தன்கள் பல வெற்றிகளை பிட்ச் போர்களில் ( நேமியா மற்றும் கொரோனியாவில் ) அடைந்தனர், ஆனால் பாரசீக கடற்படைக்கு எதிரான சினிடஸ் கடற்படைப் போரில் அவர்களின் கடற்படை அழிக்கப்பட்டது. இதனால் எசுபார்த்தா ஒரு கடற்படை சக்தியாக மாறுவதற்கான முயற்சி முடிவுக்குக் கொண்டு வரப்பட்டது. இதன் விளைவாக, போரின் பிற்பகுதியில் ஏதென்சு பல கடற்படை போர்த்தொடர்களைத் தொடங்கியது, இதனையடுத்து கிமு 5 ஆம் நூற்றாண்டில் அசல் டெலியன் கூட்டணியின் ஒரு பகுதியாக இருந்த பல தீவுகளை மீண்டும் கைப்பற்றியது. இந்த ஏதெனிய வெற்றிகளால் பீதியடைந்த பாரசிகர்கள் ஏதென்சு உள்ளிட்ட கூட்டாளிகளை ஆதரிப்பதை நிறுத்திவிட்டு எசுபார்த்தாவை ஆதரிக்கத் தொடங்கியது. இந்த விலகலால் கூட்டாளிகள் அமைதியை நாட வேண்டிய கட்டாய நிலைக்கு ஆளாயின.  
அண்டால்சிடாசின் அமைதி உடன்பாடு என்றும் அழைக்கப்படும் அரசரின் அமைதி உடன்பாடு, கிமு 387 இல் அகமானிய மன்னர் இரண்டாம் அர்தசெராக்சால் கொண்டுவரப்பட்டது, இது போரை முடிவுக்குக் கொண்டு வந்தது. இந்த ஒப்பந்தத்தின் படி பாரசிகத்தின் கட்டுப்பாட்டில் ஐயோனியா முழுவதையும் வரும் என்றும், மற்ற அனைத்து கிரேக்க நகர அரசுகளும் "தன்னாட்சி" பெறும் என்றும் அறிவித்தது. இதன் விளைவாக நகர அரசுகள் கூட்டணிகள் உருவாவதை தடுத்தது. எசுபார்த்தா அமைதி உடன்பாட்டின் பாதுகாவலராக இருக்க வேண்டும், அதன் அம்சங்களை செயல்படுத்தும் அதிகாரம் கொண்டதாக இருந்தது. இது கிரேக்க அரசியலில் பாரசிகத்தின் தலையீட்டடை உறுதிப்படுத்துதல், கிரேக்க நகர அரசுகளை பிரித்து தனிமைப்படுத்துதல் மற்றும் கிரேக்க அரசியல் அமைப்பில் எசுபார்த்தான் மேலாதிக்க நிலையை உறுதிப்படுத்துதல் ஆகிய நோக்கங்களைக் கொண்டதாக இருந்தது. இதன் தொடர்ச்சியாக போயோடியன் கூட்டணி கலைக்கப்பட்டது மேலும் அவற்றுக்கு உடபட்ட நகரங்கள் எசுபார்த்தாவின் காவலில் வைக்கப்பட்டன. போரில் முக்கியமாக தோல்வியடைந்தததாக தீப்ஸ் இருந்தது. இந்த அமைதி நீண்ட காலம் நீடிக்கவில்லை: கிமு 378 இல் எசுபார்த்தாற்கும் வெறுப்படைந்த தீப்சுக்கும் இடையிலான போர் மீண்டும் தொடங்கியது. அதன் இறுதியாக கிமு 371 இல் நடந்த லியூக்ட்ரா சமரானது எசுபார்த்தாவின் மேலாதிக்கம் அழிய வழிவகுத்தது.
# கி. பொ. கோபால்

**கி. பொ. கோபால்** (*K. P. Gopal*)(பிறப்பு மார்ச்சு 11, 1930) என்பவர் இந்திய அரசியல்வாதியும் தமிழ்நாடு மேனாள் சட்டமன்ற உறுப்பினரும் ஆவார். இவர் தேனி மாவட்டம் கூடலூரைச் சார்ந்தவர். திருச்சிராப்பள்ளி புனித சூசையப்பர் கல்லூரி உயர்நிலைப் பள்ளியில் பள்ளிக் கல்வியினையும் சென்னை, மாநிலக் கல்லூரி மற்றும் சென்னை சட்டக் கல்லூரியில் கல்லூரிக் கல்வியினையும் முடித்துள்ளார். கோபால், இந்திய தேசிய காங்கிரசு உறுப்பினர் ஆவார். இவர் 1971ஆம் ஆண்டில் நடைபெற்ற தமிழ்நாடு சட்டப் பேரவைத் தேர்தலில் காங்கிரசு வேட்பாளராகக் கம்பம் சட்டமன்றத் தொகுதியில் போட்டியிட்டு தமிழ்நாடு சட்டப் பேரவை உறுப்பினர் ஆனார்.
# கி. பொ. கோபால்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |  |
| --- | --- | --- | --- | --- | --- |
| 1971 | கம்பம் | இந்திய தேசிய காங்கிரசு | 34,483 | 45.53 | } |
# கருஞ்சிவப்பு மார்பு பூங்கொத்தி

**கருஞ்சிவப்பு மார்பு பூங்கொத்தி** (*Crimson-breasted flowerpecker*)(*பிரியோனோசிலசு பெர்குசசு*) என்பது *டைகேயிடே* குடும்பத்தில் உள்ள ஒரு வகை பறவை சிற்றினம் ஆகும். இது இந்தோனேசியா, மலேசியா, மியான்மர் மற்றும் தாய்லாந்து ஆகிய நாடுகளில் காணப்படுகிறது. இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டல சதுப்புநில காடுகள் ஆகும்.
# கபில நிற நெட்டைக்காலி

**கபில நிற நெட்டைக்காலி** (*Tawny pipit*)(*ஆந்தசு கேம்பெசுட்ரிசு*) என்பது ஒரு நடுத்தர-பெரிய குருவி சிற்றினம் ஆகும். இது வடமேற்கு ஆபிரிக்கா மற்றும் போர்த்துகல் முதல் மத்திய சைபீரியா மற்றும் மங்கோலியா உட்பகுதிகள் வரையிலும் மத்திய பலேர்க்டிக்கின் பெரும்பகுதியிலும் இனப்பெருக்கம் செய்யும் பறவையாகும். இது குளிர்காலத்தில் வெப்பமண்டல ஆப்பிரிக்கா மற்றும் இந்தியத் துணைக்கண்டத்திற்கு வலசை செல்கிறது. இதனுடைய விலங்கியல் பெயர் இலத்தீன் மொழியிலிருந்து வந்தது. *ஆந்தசு* என்பது புல்வெளிகளில் காணப்படும் சிறிய பறவையினைக் குறிக்கும் பெயர் ஆகும். மேலும் சிற்றினப் பெயரான *கேம்பெசுட்ரிசு* என்பது "வயல்களில்" என்று பொருள்.  
இது ஒரு பெரிய நெட்டைக்காலி ஆகும். இதனுடைய உடல் நீளம் இறக்கை விட்டம் ஆகும்.  
தெற்காசியாவில், குளிர்காலத்தில், ரிச்சர்ட்டு நெட்டைக்காலி, பிளைத் நெட்டைக்காலி மற்றும் நெல்வயல் நெட்டைக்காலி வேறுபடுத்தியதாவதில் கவனமாக இருக்கவேண்டும். கபில நிற நெட்டைக்காலி இதன் உறவினர்களைப் போலவே பூச்சிகளை உண்ணக்கூடியது.  
இனப்பெருக்க வாழ்விடம் பகுதி வறண்ட பாலைவனங்கள் உட்பட வறண்ட திறந்த இடங்களாகும். தரையில் கட்டப்படும் கூடுகளில் 4 முதல் 6 முட்டைகள் வரை இடுகின்றன.
# கபில நிற நெட்டைக்காலி

## சமூகத்தில்

1944ஆம் ஆண்டு வெளியான *டாவ்னி பிபிட்* திரைப்படத்தின் கதைக்களம், இங்கிலாந்தில் ஒரு இணை கபில நிற நெட்டைக்காலி இனப்பெருக்கம் செய்யும் அரிய நிகழ்வைப் பற்றியது. எரிக் ஹோஸ்கிங்கின் நெட்டைக்காலிகளின் காட்சிகள் உண்மையில் புல்வெளி நெட்டைக்காலிகளைப் பற்றியது. ஏனெனில் ஜெர்மனியினால் ஆக்கிரமிக்கப்பட்ட ஐரோப்பாவிலிருந்து உண்மையான கபில நிற நெட்டைக்காலிகளை அவரால் பெற முடியவில்லை.
# இகோர் டி ரேச்சல்வில்ட்சு

**இகோர் டி ரேச்சல்வில்ட்சு** (Igor de Rachewiltz) என்பவர் ஒரு இத்தாலிய வரலாற்றாசிரியர் ஆவார். இவர் மங்கோலியா பற்றிய ஆய்வுகளில் ஈடுபட்டார். இவர் உரோமில் பிறந்தார். இவரது பாட்டி நடு உருசியாவின் கசானைச் சேர்ந்த ஒரு தாதர் இனப் பெண் ஆவார். அவர் தன்னைத் தங்க நாடோடிக் கூட்டத்தின் வழித்தோன்றல் என்று கூறினார். இவர் மங்கோலியர்களின் இரகசிய வரலாற்றை ஆங்கிலத்திற்கு மொழிபெயர்த்துப் பதிப்பித்துள்ளார்.
# இகோர் டி ரேச்சல்வில்ட்சு

## நூல்

- (மொழிபெயர்ப்பு) *மங்கோலியர்களின் இரகசிய வரலாறு: பதிமூன்றாம் நூற்றாண்டின் ஒரு மங்கோலியக் காவியம்* (11திசம்பர் 2015).
# நடவாவி கிணறு

**நடவாவி கிணறு** என்பது தமிழ்நாட்டின், காஞ்சிபுரம் அருகே ஐயங்கார் குளம் என்ற ஊரில் சஞ்சீவிராய சுவாமி கோயில் அருகே உள்ள வித்தியாசமான ஒரு குளம் ஆகும்.
# நடவாவி கிணறு

## பெயராய்வு

வாவி என்றால் கிணறு என்றும் நட என்றால் நடத்தல் என்றும் பொருள் ஆகும். அதாவது நடவாவி கிணறு என்றால் படிகட்டுள்ள கிணறு என்று பொருளாகும்.
# நடவாவி கிணறு

## அமைப்பு

நடவாவிக் கிணறானது வித்தியாசமான தோற்றத்தில் உள்ளது. இந்தக் கிணற்றுக்கு முன்பு கல்லால் அழகிய வேலைப்பாடுகளுடன் அமைக்கபட்ட ஒரு தோரண வாயில் உள்ளது. வாயிலின் உச்சியில் கஜலட்சுமியின் உருவமும், தூணின் இரு புறங்களிலும் வீரர்கள் அமர்ந்த யாளியின் உருவங்களும் அமைந்துள்ளன. இந்தக் கிணற்றுக்கு செல்ல தரை மட்டத்தில் இருந்து படிக்கட்டுடன் கூடிய சுரங்கம் போன்ற பாதை உள்ளது. அந்தப் பாதையில் இறங்கிச் சென்றால் ஒரு மண்டம் உள்ளது. அந்த மண்டபத்தின் நடுவில் கிணறு உள்ளது. இதுவே நடவாவிக் கிணறு ஆகும். தரைமட்டத்தில் இருந்து கீழே செல்ல 48 படிகள் உள்ளன. 27 படிகளைக் கடந்தால் மண்டபத்தை அடைய முடியும். இந்த மண்டபமானது 12 தூண்களுடன் குளத்தைச் சுற்றி அமைந்துள்ளது. தூண்களில் பெருமாளின் அவதாரங்கள் சிறியதும் பெரியதுமாக செதுக்கப்பட்டுள்ளன.
# நடவாவி கிணறு

## விழா

ஒவ்வொரு ஆண்டும் சித்திரை முழுநிலவு நாளில் இங்கு நடவாவி உற்சவம் நடத்தப்படுகிறது. அந்த நாளுக்கு இரு நாட்களுக்கு முன்னதாகவே கிணற்றில் உள்ள மண்டபத்தில் நீர் தேங்காதவாறு கிணற்றில் கூடுதலாக உள்ள நீர் வெளியே இறைக்கப்படுகிறது. விழா நாளில் காஞ்சி வரதராசப் பெருமாள் இந்தக் குளத்தில் உள்ள மண்டபத்தில் வந்து மூன்று முறை வலம் வருகிறார். பின்னர் கோயில் கிணற்று நீரில் வரதராசருக்கு திருமஞ்சனம் செய்யப்படுகிறது. அடுத்த நாள் கோயிலில் இருந்து இராமர், இலக்குவண், சீதை ஆகியோரின் உற்சவர் சிலைகள் இந்தக் கிணற்றுக்கு கொண்டுவரப்படுகின்றன. அதன்பிறகு உள்ளூர் பக்தர்கள் நடவாவிக் கிணற்றில் புனித நீராடுகின்றனர். விழாவுக்குப் பின்னர் கிணற்றில் ஊற்றெடுத்து மண்டபத்தையும் கிணற்றையும் நீர் நிரப்பிவிடும்.
# நடவாவி கிணறு

## பரவலர் பண்பாட்டில்

நான் கடவுள் திரைப்படத்தின் சில காட்சிகள் இந்த நடவாவிக் கிணற்றில் படமாக்கப்பட்டன.
# மனித உரிமை காக்கும் கட்சி

**மனித உரிமை காக்கும் கட்சி** ஒரு தமிழ்நாட்டு அரசியல் கட்சி. தேவர் சாதியினரின் ஆதரவுடைய இக்கட்சி 2018ஆம் ஆண்டு நடிகர் கார்த்திக்கால் தொடங்கப்பட்டது. 2006ம் ஆண்டு முதல் ஃபார்வார்டு ப்ளாக் கட்சியில் இருந்த கார்த்திக் 2009ஆம் ஆண்டு * அகில இந்திய நாடாளும் மக்கள் கட்சி* என தனிக்கட்சி தொடங்கினார். 2009 பொதுத் தேர்தலில் பாரதிய ஜனதா கட்சி தலைமையிலான தேசிய ஜனநாயக கூட்டணியில் இடம் பெற்றது. விருதுநகர் மற்றும் தேனி மக்களவைத் தொகுதிகளில் போட்டியிட்டு தோல்வியடைந்தது.  
நிறுவனர் கார்த்திக் இக்கட்சியைக் கலைத்துவிட்டு ''மனித உரிமை காக்கும் கட்சி’' என்ற பெயரில் புதுக் கட்சியை அறிவித்தார்.
# கிளாந்தான் ஆறு

இந்த ஆறு தாமான் நெகாரா தேசிய பூங்காவின் *(Taman Negara National Park)* வடகிழக்கு பகுதியில் சுமார் 11,900 கி.மீ². நீர்ப்பிடிப்புப் பகுதியைக் கொண்டது. தன் இறுதிப் பயணத்தில் தென் சீனக் கடலில் கலக்கிறது.
# கிளாந்தான் ஆறு

## வழிப் பாதை

ஓராங் அஸ்லி பழங்குடியினர் அதிகமாக வசிக்கும் தெற்கு கிளாந்தானில் உள்ள குவா மூசாங் மாவட்டப் பகுதியின் மலைக்காடுகளில் கிளாந்தான் ஆறு தொடங்குகிறது.  
இந்தப் பகுதி அதன் சுண்ணாம்புக் குன்றுகள் மற்றும் சுண்ணாம்புக் குகைகளுக்கு பெயர் பெற்றது. நெங்கேரி ஆற்றின் *(River Nenggeri)* வழிப்பாதையில் சில குகைகள் உள்ளன. குவா சா *(Gua Cha)* போன்ற குகைகள். 9000 ஆண்டுகள் பழைமை வாய்ந்தவை.  
இந்த ஆறு ஏழு முக்கிய நகரங்களைக் கடந்து ஆறு கடலில் பாய்கிறது: கோலா கிராய், தானா மேரா மாவட்டம், மாச்சாங், பாசீர் மாஸ், தும்பாட், கோத்தா பாரு, பெங்காலான் செப்பா. ஆற்றின் முகத்துவாரத்தில் பல தீவுகள் உள்ளன.
# கிளாந்தான் ஆறு

## வழிப் பாதை

### கோலா பெசார்

*கோலா பெசார்* என்று அழைக்கப்படும் முகத்துவாரத்தைச் சுற்றிலும் ஏராளமான மீனவக் கிராமங்கள் உள்ளன. பிரபலமான பாத்தேக் தயாரிப்பிற்கு நன்கு அறியப்பட்ட கிராமங்கள்.  
1941 டிசம்பர் மாதம், மலாயா மீதான ஜப்பானியப் படையெடுப்பு நடந்தது. அப்போது ஜப்பானியத் துருப்புக்கள் முதன்முதலில் இங்குதான் தரையிறங்கினர்.
# கிளாந்தான் ஆறு

## வெள்ளப் பாதிப்புகள்

வடகிழக்கு பருவமழை பருவத்தின் காரணமாக, நவம்பர் முதல் பிப்ரவரி வரையிலான மாதங்களில் கிளாந்தான் ஆறு வழக்கமாக அதன் கரைகளில் அதிகமாகப் பெருக்கெடுக்கும். 1926 மற்றும் 1967ஆம்- ஆண்டுகளில் கடுமையான வெள்ளம் ஏற்பட்டது.  
1967-ஆம் ஆண்டு வெள்ளத்தில் 84% கிளாந்தான் மக்கள் (537,000 மக்கள்) மோசமாகப் பாதிக்கப்பட்டனர். சுமார் 125,000 பேர் வெளியேற்றப்பட்டனர். மற்றும் 38 பேர் நீரில் மூழ்கி இறந்தனர்.
# கிளாந்தான் ஆறு

## வெள்ளப் பாதிப்புகள்

### தொலைவுக் கணிப்பியல் வெள்ள முன்னறிவிப்பு

கிளாந்தான் ஆற்றுப் படுகையில், மிக அண்மைய காலத்தில், தொலைவுக் கணிப்பியல் வெள்ள முன்னறிவிப்பு *(Telemetric Flood Forecasting System)* அமைப்பு நிறுவப்பட்டது. ஆற்றின் நீர்மட்டம் அதிகமாகும் போது பொதுமக்கள் எச்சரிக்கப் படுகின்றனர்.  
**<strong>கிளாந்தானில் வெள்ள பாதிப்பு</strong>**  
| 2004 | 10476 | 12 | **3767** |  |
| --- | --- | --- | --- | --- |
| 2003 | 2228 | 2 | 1461 |  |
| 2001 | 5800 | 0 | **2227** |  |
| 1993 | 13587 | 0 | 398 |  |
| 1988 | 41059 | 0 | ? |  |
| 1986 | 7963 | 0 | 1603 |  |
| 1983 | 33815 | 0 | ? | } |
# தட்சிணேசுவர் நாத் மகாதேவ் மந்திர்

**தட்சிணேசுவர் நாத் மகாதேவ் மந்திர்** (*Dakshineswar Nath Mahadev Mandir*) இந்தியாவின் பீகார் மாநிலத்தில் அமைந்துள்ள வரலாற்றுச் சிறப்பு மிக்க ஒரு பழமையான கோயிலாகும். மதுபானி மாவட்டத்தில் மத்வாபூர் தொகுதியில் உள்ள உத்ரா கிராமத்தில் உள்ள மிதிலா பகுதியில் இக்கோயில் அமைந்துள்ளது. சத்ய யுகத்தில் பண்டைய வேத மன்னர் தட்ச பிரசாபதி கடவுளை வழிபடுவதற்காக இங்கு வந்ததாக நம்பப்படுகிறது.
# தட்சிணேசுவர் நாத் மகாதேவ் மந்திர்

## வரலாறு

இந்த சிவன் கோவிலில், நீரபிசேகத்திற்குப் பின்னர் சிவலிங்கத்தின் மீது நெல் மற்றும் அரிசி மாவு ரொட்டியை சமர்பிப்பது வழக்கம். சன்யாசி பகத் கிரியின் கூற்றுப்படி, இந்த பாரம்பரியம் அவருக்கு முன் அவரது 8 ஆவது தலைமுறை குலங்களிலிருந்து நடைமுறையில் உள்ளது. கிசோரி கிரி, ராமச்சந்திர கிரி, சம்பு கிரி, பில்டு கிரி, சரோச் கிரி, சஞ்சய் கிரி மற்றும் பலர் அவர்களில் சிலராவர். கோவிலில் உள்ள சிவலிங்கத்திற்கு பக்தியுடன் அரிசி மற்றும் அரிசி மாவு ரொட்டியை வழங்கும் பக்தர்களுக்கு, அவரது சந்ததியினருக்கு ஒருபோதும் பணம், உணவு, மகிழ்ச்சி மற்றும் செழிப்பு பற்றாக்குறை இருக்காது என்று நம்பப்படுகிறது. மேலும் பிராந்தியம் முழுவதும் மகிழ்ச்சியையும் செழிப்பையும் பராமரிக்கிறது என்றும் நம்பப்படுகிறது. ஒவ்வோர் ஆண்டும் அப்பகுதி மக்கள் பெக்வாடா அருகே உள்ள தௌசு ஆற்றில் இருந்து புனித நீரை நிரப்பி, கோயிலின் சிவலிங்கத்திற்கு நீரபிசேகம் செய்கின்றனர். சிவபெருமான் மற்றும் பார்வதி தேவியின் திருமணத்தின் ஆண்டு விழாவை முன்னிட்டு கொண்டாடப்படும் மகாசிவராத்திரி திருவிழா இங்கு மிகவும் பிரபலமானது. இதேபோல சிவபெருமானின் நரக் நிவாரண சதுர்தசி விழாவிற்கும் இக்கோயில் மிகவும் பிரபலமானது.
# மரபு (மொழியியல்)

தொல்காப்பியம் தொல்காப்பியம் மரபியல் செய்திகள் என்னும் பகுதியில் **மொழிமரபு** பற்றிய செய்திகளை விளக்குகிறது. மரபு மாற்றமுடியாத ஒன்று என்று அது குறிப்பிடுகிறது. மொழி முன்னோர் கூறிய மரபு வழியில் பேசப்படுகிறது. மரபுநிலை திரிந்தால் மொழி பலவாகச் சிதையும்.மொழி புரியாமல் போகும் என்பது அதன் விளக்கம். நம் உடல் கூறு நம் தாய் தந்தையர் உடல் கூறாக அமைவது போல் மொழியானது முன்னோர் பேசிய மரபில் (முறைமையில்) அமைகிறது.  
மக்கள் விலங்கினம் பயிரினம் ஆகியவற்றில் தோன்றும் இளமைப் பெயர்கள் விலங்கினங்களில் ஆணுக்கும் பெண்ணுக்கும் வழங்கப்படு வந்த பொதுப்பெயர்கள் முதலானவற்றைத் தொல்காப்பியம் மொழி மரபாகக் காட்டுகிறது.
# பால் புயேல்

**பால் புயேல்** (Paul Buell) என்பவர் ஒரு அமெரிக்க வரலாற்றாளர் மற்றும் மொழிபெயர்ப்பாளார் ஆவார். இவர் ஐக்கிய அமெரிக்காவின் வாசிங்டன் பல்கலைக்கழகத்தில் வரலாற்றில் முனைவர் பட்டமும், சீன மொழியில் முதுகலைப் பட்டமும் பெற்றுள்ளார். 80க்கும் மேற்பட்ட நூல்கள் மற்றும் கட்டுரைகளை எழுதியுள்ளார்.
# எம். ஆர். சந்தானம்

**எம். ஆர். சந்தானம்** (13 மே 1918 – 25 மார்ச் 1970) பழம்பெரும் தமிழ் நாடக, திரைப்பட நடிகரும், தயாரிப்பாளருமாவார். இவர் தயாரித்த பாசமலர், அன்னை இல்லம் போன்ற திரைப்படங்கள் பெரும் வெற்றியைப் பெற்றன. 50 இற்கும் அதிகமான திரைப்படங்களில் நகைச்சுவை, குணசித்திர, வில்லன் வேடங்களில் நடித்துள்ளார். பேரறிஞர் அண்ணாவின் எழுத்தில் உருவான சொர்க்க வாசல் திரைப்படத்தில் *பூங்காவனம்* என்ற பாத்திரத்தில் நடித்துப் புகழடைந்ததால், இவர் ***பூங்காவனம் சந்தானம்*** என்றும் அழைக்கப்பட்டார். 1918 மே 13 இல் பிறந்தார். இவரது நெருங்கிய நண்பர் டி. எஸ். துரைராஜ் மூலமாகத் திரைப்படங்களில் நடிக்கத் தொடங்கினார்.
- ஜமீந்தார், 1952
- சொர்க்க வாசல், 1954
- எதிர்பாராதது, 1954
- வாழ்விலே ஒரு நாள், 1956
- இல்லறமே நல்லறம், 1958
- வீரபாண்டிய கட்டபொம்மன், 1959
- அடுத்த வீட்டுப் பெண், 1960
- எல்லாரும் இந்நாட்டு மன்னர், 1960
- கப்பலோட்டிய தமிழன், 1961
- அன்னை இல்லம், 1963
# எம். ஆர். சந்தானம்

## தயாரித்த திரைப்படங்கள்

- பாசமலர், 1961
- பாலாடை, 1967
# விக்கிப்பீடியா:Statistics/weekly/26-Jun-2022
| 218 | 61.0.121.209 | 0 | 1 | 0 | 0 | 0 | 0 | 0 | 1 | 274 |  |
| 219 | 106.211.235.82 | 0 | 1 | 0 | 0 | 0 | 0 | 0 | 1 | 59 |  |
| 220 | Dineshs01102000 | 0 | 1 | 0 | 0 | 0 | 0 | 0 | 1 | 0 |  |
| 221 | 2402:3A80:1949:AA9B:0:0:0:2 | 0 | 1 | 0 | 0 | 0 | 0 | 0 | 1 | 50 |  |
| 222 | 2409:4072:6C94:8DC0:0:0:3209:C70C | 0 | 1 | 0 | 0 | 0 | 0 | 0 | 1 | 0 |  |
| 223 | 2402:4000:B1A2:A507:1:0:FCA2:6BE8 | 0 | 1 | 0 | 0 | 0 | 0 | 0 | 1 | 156 |  |
| 224 | 2409:4072:6C97:2A65:E110:FF3:F174:1A9A | 0 | 1 | 0 | 0 | 0 | 0 | 0 | 1 | 170 |  |
| 225 | 2401:4900:4901:B40C:0:5:80B1:7401 | 0 | 0 | 0 | 0 | 0 | 0 | 1 | 1 | 0 |  |
| 226 | Manavan08 | 0 | 1 | 0 | 0 | 0 | 0 | 0 | 1 | 0 |  |
| 227 | 157.51.63.230 | 0 | 1 | 0 | 0 | 0 | 0 | 0 | 1 | 38 |  |
| 228 | 2409:4072:900:1B6:26A5:6421:A684:1CFC | 0 | 1 | 0 | 0 | 0 | 0 | 0 | 1 | 1 | } |
# அதானி துறைமுகங்கள் மற்றும் சிறப்புப் பொருளாதார வலயம்

அதானி துறைமுகம் & ஸ்பெஷல் எகனாமிக் ஜோன் (APSEZ) என்பது இந்தியாவைச் சேர்ந்த துறைமுகங்களை நிர்வகிக்கும் ஒரு தனியார் நிறுவனமாகும். துறைமுகங்களை நிர்வகிக்கும் நிறுவனங்களில் இந்த நிறுவனமே இந்தியாவின் மிகப்பெரிய நிறுவனமாகும். இந்த நிறுவனத்தின் கட்டுப்பாட்டில் 12 துறைமுகங்கள் உள்ளது.  
இந்த நிறுவனம் முதன்முதலில் குஜராத் மாநிலத்தில் உள்ள முந்திரா துறைமுகத்தில் தனது செயல்பாட்டை துவங்கியது.
# அப்துல்-இரசாக் சமர்கந்த்

**அப்துல்-இரசாக் சமர்கந்த்** (*Abd al-Razzaq Samarqandi*) (1413-1482) ஒரு பாரசீக வரலாற்றாசிரியர் ஆவார்.. இவரது முழுப்பெயர் அப்துல் ரசாக் கமால் அல்தீன் இபின் ஜலால் அல்தீன் இஷாக் அல் சமர்கந்தி என்பதாகும். பெர்சியாவின் தைமூர் வம்சத்தின் ஆட்சியாளரான பாரசீகப் பேரரசர் சாருக்கின் தூதராக 1443-இல் கோழிக்கோடு அரண்மனைக்கு வந்தார். இவரது விளக்கங்களில் இருந்து 15 ஆம் நூற்றாண்டின் கேரளா, குறிப்பாக கோழிக்கோடு பற்றிய சமூகம் மற்றும் கலாச்சாரம் பற்றிய பல தகவல்களை பெறலாம்.